
DR.30.10.2008 15 
 
 
 Tuan Haji Ismail bin Mohamed Said [Kuala Krau]:  Terima kasih, Kuala Krau 
Tuan Yang di-Pertua.  Soalan tambahan saya mengenai kenaikan pangkat melalui 
peperiksaan  PTK  yang disebut sepuluh tahun time based kepada DG 41 hingga DG 44.  
Ada juga yang telah lulus PTK, tetapi setelah kelulusan diterima, tidak naik pangkat hampir 
lima tahun.  Tiga, lima tahun, tak naik pangkat lagi. Itu yang pertama. 

 Yang keduanya, guru yang telah diberi peluang untuk melanjutkan pelajaran ke 
IPTS sama ada melalui PJJ atau pengajian penuh.  Adakah mereka ini diberi peluang untuk 
kenaikan pangkat di sekolah setelah mereka mendapat Master atau PhD?  Terima kasih 
Tuan Yang di-Pertua. 

 Dato’ Razali bin Ismail:  Yang pertama, persoalan itu adalah tentang kelewatan 
yang telah disebut tadi.  Saya mengakui bahawa di antara ramai guru kita ini memang 
berlaku kelewatan ataupun tertinggal kes-kes, sebab itu saya sebut tadi mungkin kes-kes 
yang spesifik.  Namun, kalau mereka tertinggal pun, backdated ataupun dibayar tunggakan 
berdasarkan kepada tarikh yang telah dipersetujui yang telah saya sebut itu. 
 Yang kedua tadi ialah tempoh belajar yang ditanya oleh Yang Berhormat.  
Memang kita mengambil kira tempoh belajar seperti mana yang telah saya sebut tadi.  Guru 
daripada bukan siswazah nak pergi mendapat DG41, guru siswazah tempoh tiga tahun  itu 
sebagai satu insentif yang diberi.  Ini adalah merupakan keprihatinan seperti mana yang 
telah disebut kepada Yang Berhormat yang terdahulu sebelum ini.  Terima kasih. 
 
9. Tuan Mohd. Nizar bin Haji Zakaria [Parit] minta Menteri Perdagangan Dalam 
Negeri dan Hal Ehwal Pengguna menyatakan apakah polisi kerajaan dalam menjaga 
kepentingan peniaga-peniaga kecil yang terpaksa bersaing dengan Hypermarket seperti 
TESCO dan GIANT yang kesannya menyusutkan hasil jualan mereka. 

 Timbalan Menteri Perdagangan Dalam Negeri dan Hal Ehwal Pengguna [Tuan 
Jelaing anak Mersat]:  Terima kasih Tuan Yang di-Pertua, terima kasih Yang Berhormat. 
Garis panduan penyertaan asing dalam perdagangan, pengedaran antara lain 
menggariskan tatacara kelulusan ke atas permohonan oleh syarikat asing untuk membuka 
pasar raya dalam kategori-kategori tertentu di negara ini.  Antara yang tidak boleh diceburi 
oleh syarikat berkepentingan asing ialah pembukaan mini market yang mempunyai 
keluasan kurang dari 400 meter persegi dan supermarket yang mempunyai keluasan antara 
400-2000 meter persegi.  Di samping itu, syarat bagi pembukaan sesebuah hypermarket 
mesti di luar radius 3.5 kilometer dari kawasan bandar selain dari syarat rakyat 350,000 
penduduk bagi sebuah hypermarket. 

 Ini adalah bertujuan untuk melindungi peniaga serta peruncit kecil tempatan.  Mini 
market yang mempunyai keluasan kurang dari 400 meter persegi dan supermarket yang 
mempunyai keluasan antara 400-2000 meter persegi adalah dikhaskan untuk pengusaha 
tempatan sahaja.  Bagi permohonan pembukaan pasar raya besar seperti superstore dan 
hypermarket perlu disertakan bersama kajian impak terhadap peniaga kecil setempat.  
Kajian ini memberikan pandangan peniaga setempat terhadap pembukaan pasar raya 
besar di kawasan mereka.  Pandangan ini diambil kira sebelum keputusan dibuat oleh Ahli-
ahli Jawatankuasa Perdagangan, Pengedaran ataupun JKPP yang bersidang untuk 
meluluskan atau menolak permohonan-permohonan ini. 

 Konsep pasar raya besar adalah impersonal, dengan izin dan kurangnya human 
touch dengan izin.  Pengusaha mini market dan supermarket tempatan masih boleh 
bersaing dengan hypermarket dengan cara menarik pelanggan menggunakan pendekatan 
yang lebih personal dan ceria dalam usaha untuk bersaing dengan hypermarket besar 
seperti Tesco dan Giant. 

 Tuan Mohd. Nizar bin Haji Zakaria [Parit]:  Tuan Yang di-Pertua, terima kasih 
timbalan menteri.  Sebagai contoh perbandingan pasar raya hypermarket membeli produk A 
dengan harga RM2 kerana membeli secara pukal dan berkuantiti besar.  Manakala 
peniaga-peniaga kecil membeli dengan kos RM2.50 sen.  Soalan tambahan saya, apakah 
kerajaan boleh membuat satu kerjasama antara pasar raya hypermarket dengan peniaga 
kecil dengan cara peniaga kecil membeli stok terus daripada pasar raya hypermarket dan 
harga yang diperuntukkan adalah harga runcit yang khusus untuk peniaga kecil ini?  Ini 
boleh memberi situasi menang-menang antara kedua pihak.  Terima kasih. 



Tuan Haji Ismail bin Mohamed Said [Kuala Krau]: Terima kasih, Kuala Krau Tuan Yang di-Pertua. Soalan tambahan saya mengenai kenaikan pangkat melalui peperiksaan PTK yang disebut sepuluh tahun time based kepada DG 41 hingga DG 44. Ada juga yang telah lulus PTK, tetapi setelah kelulusan diterima, tidak naik pangkat hampir lima tahun. Tiga, lima tahun, tak naik pangkat lagi. Itu yang pertama. Yang keduanya, guru yang telah diberi peluang untuk melanjutkan pelajaran ke IPTS sama ada melalui PJJ atau pengajian penuh. Adakah mereka ini diberi peluang untuk kenaikan pangkat di sekolah setelah mereka mendapat Master atau PhD? Terima kasih Tuan Yang di-Pertua. Dato' Razali bin Ismail: Yang pertama, persoalan itu adalah tentang kelewatan yang telah disebut tadi. Saya mengakui bahawa di antara ramai guru kita ini memang berlaku kelewatan ataupun tertinggal kes-kes, sebab itu saya sebut tadi mungkin kes-kes yang spesifik. Namun, kalau mereka tertinggal pun, backdated ataupun dibayar tunggakan berdasarkan kepada tarikh yang telah dipersetujui yang telah saya sebut itu. Yang kedua tadi ialah tempoh belajar yang ditanya oleh Yang Berhormat. Memang kita mengambil kira tempoh belajar seperti mana yang telah saya sebut tadi. Guru daripada bukan siswazah nak pergi mendapat DG41, guru siswazah tempoh tiga tahun itu sebagai satu insentif yang diberi. Ini adalah merupakan keprihatinan seperti mana yang telah disebut kepada Yang Berhormat yang terdahulu sebelum ini. Terima kasih. 9. Tuan Mohd. Nizar bin Haji Zakaria [Parit] minta Menteri Perdagangan Dalam Negeri dan Hal Ehwal Pengguna menyatakan apakah polisi kerajaan dalam menjaga kepentingan peniaga-peniaga kecil yang terpaksa bersaing dengan Hypermarket seperti TESCO dan GIANT yang kesannya menyusutkan hasil jualan mereka. Timbalan Menteri Perdagangan Dalam Negeri dan Hal Ehwal Pengguna [Tuan Jelaing anak Mersat]: Terima kasih Tuan Yang di-Pertua, terima kasih Yang Berhormat. Garis panduan penyertaan asing dalam perdagangan, pengedaran antara lain menggariskan tatacara kelulusan ke atas permohonan oleh syarikat asing untuk membuka pasar raya dalam kategori-kategori tertentu di negara ini. Antara yang tidak boleh diceburi oleh syarikat berkepentingan asing ialah pembukaan mini market yang mempunyai keluasan kurang dari 400 meter persegi dan supermarket yang mempunyai keluasan antara 400-2000 meter persegi. Di samping itu, syarat bagi pembukaan sesebuah hypermarket mesti di luar radius 3.5 kilometer dari kawasan bandar selain dari syarat rakyat 350,000 penduduk bagi sebuah hypermarket. Ini adalah bertujuan untuk melindungi peniaga serta peruncit kecil tempatan. Mini market yang mempunyai keluasan kurang dari 400 meter persegi dan supermarket yang mempunyai keluasan antara 400-2000 meter persegi adalah dikhaskan untuk pengusaha tempatan sahaja. Bagi permohonan pembukaan pasar raya besar seperti superstore dan hypermarket perlu disertakan bersama kajian impak terhadap peniaga kecil setempat. Kajian ini memberikan pandangan peniaga setempat terhadap pembukaan pasar raya besar di kawasan mereka. Pandangan ini diambil kira sebelum keputusan dibuat oleh Ahli- ahli Jawatankuasa Perdagangan, Pengedaran ataupun JKPP yang bersidang untuk meluluskan atau menolak permohonan-permohonan ini. Konsep pasar raya besar adalah impersonal, dengan izin dan kurangnya human touch dengan izin. Pengusaha mini market dan supermarket tempatan masih boleh bersaing dengan hypermarket dengan cara menarik pelanggan menggunakan pendekatan yang lebih personal dan ceria dalam usaha untuk bersaing dengan hypermarket besar seperti Tesco dan Giant. Tuan Mohd. Nizar bin Haji Zakaria [Parit]: Tuan Yang di-Pertua, terima kasih timbalan menteri. Sebagai contoh perbandingan pasar raya hypermarket membeli produk A dengan harga RM2 kerana membeli secara pukal dan berkuantiti besar. Manakala peniaga-peniaga kecil membeli dengan kos RM2.50 sen. Soalan tambahan saya, apakah kerajaan boleh membuat satu kerjasama antara pasar raya hypermarket dengan peniaga kecil dengan cara peniaga kecil membeli stok terus daripada pasar raya hypermarket dan harga yang diperuntukkan adalah harga runcit yang khusus untuk peniaga kecil ini? Ini boleh memberi situasi menang-menang antara kedua pihak. Terima kasih.